**Generalforsamlingen i Grundejerforeningen Solhøj er *udskudt***

**til 17 september på grund af coronasituationen.**

**Sted: Pilegården, Brønshøjvej 17, lokale 11, 2.sal**

**Dato: Torsdag d. 17 september, 2020 kl. 20:00**

**Dagsorden:**

1. *Valg af dirigent*
2. *Bestyrelsens beretning, herunder større forestående anlægs-og vedligeholdelsesarbejder eller andre projekter*
3. *Regnskab*
4. *Forslag*

Forslag der ønskes behandlet på generalforsamlingen afleveres skriftligt til bestyrelsen ***senest onsdag d. 9 september***. Forslaget skal stilles så konkret på skrift, at der kan stemmes for eller imod på generalforsamlingen.

Forslag kan afleveres via hjemmesiden [www.grundsolhoj.dk](http://www.grundsolhoj.dk) under ’kontakt’ eller til et af bestyrelsesmedlemmerne. I ugen op til generalforsamlingen ligger de indkomne forslag tilgængelige på hjemmesiden, så alle grundejere kan orientere sig om dem forinden.

***4.1 Bestyrelsen foreslår følgende vedtægtsændringer*:**

**§4:** Ejerskifte og kontingentbetaling. Ved ejerskifte skal det ny medlem betale 10% af årligt kontingent i gebyr samt alt skyldigt kontingent. Gebyret og evt. skyldigt kontingent forfalder straks ejendommen overtages. Det årlige kontingent opdeles i 2 halvårlige rater, til betaling i juni og december måned. Flytning fra ejendommen anmeldes skriftligt til kassereren senest 14 dage efter flytning.

***Foreslå ændret til:***

*Kontingentbetaling og ejerskifte: Det årlige kontingent opdeles i 2 halvårlige rater, til betaling i juni og december måned.*

*Anmeldelse af ejerskifte sker via information fra ejendomsmægleren, som også opgør evt. skyldig kontingent. Hvis salg af ejendommen sker uden ejendomsmægler, er den tidligere ejer pligtig til at anmelde ejerskiftet skriftligt til kassereren senest 14 dage efter overtagelsesdagen.*

**Årsag til ændring:** De 10% i ejerskiftegebyr har ikke været håndhævet de sidste 20 år og bør derfor slettes. Foreningen har ingen udgifter i forbindelse med ejerskifte.

**§7:** Bestyrelsens arbejde og aflønning. Bestyrelsen varetager den daglige ledelse af grundejerforeningens anliggender. Bestyrelsen er beslutningsdygtig, når mindst 3 medlemmer er til stede. Bestyrelsen sørger for, at der føres regnskab over indtægter og udgifter. Alle udbetalinger skal påtegnes med 2 underskrifter. Regnskabet følger kalenderåret. Det reviderede regnskab skal foreligges medlemmerne på den årlige generalforsamling. Større beløb, som ikke forventes anvendt indenfor rimelig tid, skal placeres på en højt forrentet konto. Bestyrelsesmedlemmernes lønninger fastsættes på den ordinære generalforsamling.

***Foreslås ændret ti****l:*

*Bestyrelsens arbejde og aflønning. Bestyrelsen varetager den daglige ledelse af grundejerforeningens anliggender. Bestyrelsen er beslutningsdygtig, når mindst 3 medlemmer er til stede. Bestyrelsen sørger for, at der føres regnskab over indtægter og udgifter. Alle udbetalinger skal påtegnes med 2 underskrifter. Regnskabet følger kalenderåret. Det reviderede regnskab skal foreligges medlemmerne på den årlige generalforsamling.*

*Større beløb, som ikke forventes anvendt indenfor rimelig tid, skal placeres på en højt forrentet konto såfremt en sådan findes. Alternativt så må foreningens opsparing placeres i værdipapirer som f. eks. obligationer og aktier, der af bestyrelsen anses for pålidelige.*

*Bestyrelsesmedlemmernes lønninger fastsættes på den ordinære generalforsamling.*

**Årsag til ændring:** Banken indfører fra 1 marts 2020 ændring af renten på indlånskonto for erhvervskunder, således at vi fremover skal betale en negativ rente på minus 0,75% af indestående over 200.000 kr. Det vil for 2020 betyde at vi skal betale ca. 6000 kr. i negativ rente, hvilket vil fremgå af budgettet for 2020.

Bestyrelse vil derfor gerne have **mulighed** for evnt. at placere foreningens formue i værdipapirer.

1. *Budget og fastsættelse af kontingent*

Bestyrelsen foreslår at fastholde det årlige kontingent på i alt 2800 kr. Sammensat af 2300 kr. til grundejerforeningen inkl. 1000 kr. til vejfond og 500 kr. til snerydning. dvs. 1400 kr. halvårligt.

1. *Fastsættelse af administrationsudgifter*

Der er i 2019 udbetalt følgende: Honorar til kasserer på 2500 kr. Og honorar til de øvrige bestyrelsesmedlemmer på 500 kr. Dette foreslås uændret i 2020.

1. *Valg til bestyrelse og suppleanter*

Bestyrelsens sammensætning er følgende:

Ingelise Kvorning, kasserer – på valg – ønsker genvalg

Mikkel Svendsen, bestyrelsesmedlem – Ikke på valg

Mikkel Mørch, bestyrelsesmedlem – på valg – ønsker genvalg

Jesper Sønderstrup, bestyrelsesmedlem – ikke på valg

Lasse Malmqvist, bestyrelsesmedlem – på valg - ønsker ikke genvalg

Søren Budde Jensen, suppleant – på valg – ønsker genvalg

Mads Christoffersen, suppleant – på valg – ønsker genvalg

1. *Valg af revisor og suppleant*

Jan Jungberg, revisor - på valg – ønsker genvalg.

Lis Jensen, revisorsuppleant - på valg - ønsker genvalg.

1. *Eventuelt*

Til information planlægges **Solhøj Høstfest d. 13 september** – yderligere information udsendes senere.

Med venlig hilsen

Bestyrelsen